# Sadzobník odmeny a poplatkov poukážky Ticket Restaurant ® – klient

spoločnosti **Ticket Service, s.r.o.**, so sídlom Karadžičova 8, 820 15 Bratislava, IČO: 52 005 551, DIČ: 2120870653,
IČ DPH: SK2120870653, zapísanej v Obchodnom registri Okresného súdu Bratislava I, oddiel: Sro, vložka č.:132404/B

(ďalej len „Sadzobník TR poukážky“)

I.

Poplatok za sprostredkované stravovacie služby a administratívny poplatok

1. Klient je povinný uhradiť Ticket Service odmenu za produkty a služby poskytnuté v zmysle Zmluvy, ktorá bude vyčíslená osobitne za každú Objednávku. Suma odmeny bude určená ako súčet sumy poplatku za sprostredkované Stravovacie služby a sumy administratívneho poplatku.
2. Výška poplatku za sprostredkované Stravovacie služby podľa Zmluvy predstavuje 2.00% a bude vyčíslená ako percentuálny podiel z celkovej hodnoty vydaných TR poukážok objednaných jednou Objednávkou.
3. Administratívny poplatok predstavuje náhradu tých nákladov vynaložených Ticket Service pri poskytnutí služby v zmysle Zmluvy, ktorých náhrada nie je Klientovi účtovaná prostredníctvom poplatkov vymedzených v článku II. tohto Sadzobníka TR poukážky nad rámec poplatku za sprostredkované Stravovacie služby. Suma administratívneho poplatku je určená ako percentuálny podiel z celkového súčtu TR poukážok objednaných príslušnou Objednávkou Klienta. Ak celkový súčet Hodnôt TR poukážok objednaných predmetnou Objednávkou Klienta je vo výške od 0,01 EUR do 266,- EUR, administratívny poplatok je v sume 1,50 EUR bez DPH, ku ktorej bude uplatnená DPH podľa príslušného všeobecne záväzného právneho predpisu v účinnom znení, najmä zákona o DPH . Ak celkový súčet Hodnôt TR poukážok objednaných predmetnou Objednávkou je vo výške od 266,01 EUR do 664,- EUR, administratívny poplatok je 2,00 % z celkového súčtu Hodnôt TR poukážok objednaných predmetnou Objednávkou Klienta. Ak celkový súčet Hodnôt TR poukážok objednaných predmetnou Objednávkou Klienta je vo výške od 664,01 EUR do 1.650,- EUR, administratívny poplatok je 1,80 % z celkového súčtu Hodnôt TR poukážok objednaných predmetnou Objednávkou Klienta. Ak celkový súčet Hodnôt TR poukážok objednaných predmetnou Objednávkou Klienta je vo výške od 1.650,01 EUR do 2.656,- EUR, administratívny poplatok je 1,30 % z celkového súčtu Hodnôt TR poukážok objednaných predmetnou Objednávkou Klienta. Ak celkový súčet Hodnôt TR poukážok objednaných predmetnou Objednávkou Klienta je vo výške od 2.656,01 EUR do 3.983,- EUR, administratívny poplatok je 0,80 % z celkového súčtu Hodnôt TR poukážok objednaných predmetnou Objednávkou Klienta. Ak celkový súčet Hodnôt TR poukážok objednaných predmetnou Objednávkou Klienta je vo výške od 3.983,01 EUR do 9.294,- EUR, administratívny poplatok je 0,70 % z celkového súčtu Hodnôt TR poukážok objednaných predmetnou Objednávkou Klienta. Ak celkový súčet Hodnôt TR poukážok objednaných predmetnou Objednávkou je vo výške od 9.294,01 EUR do 13.277,- EUR, administratívny poplatok je 0,60 % z celkového súčtu Hodnôt TR poukážok objednaných predmetnou Objednávkou Klienta. V prípade, ak suma poplatku za sprostredkované Stravovacie služby vyčíslená za jednotlivú Objednávku v zmysle bodu 2. tohto článku je vyššia ako 6,50 EUR bez DPH, Ticket Service poskytne Klientovi 100 % zľavu z administratívneho poplatku.
4. ECO poplatok za každú objednávku papierových stravných poukážok v sume 4.99 EUR. ECO poplatok Klient neplatí ak sa rozhodne prejsť na elektronické stravné – karta Edenred.
5. Suma odmeny v zmysle tohto článku je bez DPH, ktorá bude uplatnená podľa príslušného všeobecne záväzného právneho predpisu.
6. Ticket Service vyúčtuje odmenu za službu v zmysle tohto článku na základe zálohovej faktúry, faktúry, resp. elektronickej faktúry, vystavenej Ticket Service v zmysle článku VI. bod 4. VOP-KLIENT, pričom odmena za službu bude splatná v deň splatnosti uvedenej zálohovej faktúry, faktúry, alebo elektronickej faktúry.

|  |  |
| --- | --- |
| **Poplatok** | **Štandardná výška poplatku bez DPH** |
| Poplatok za sprostredkované stravovacie služby | 2.00 % |
| Minimálny poplatok (administratívny) | 6,50 EUR |
| ECO poplatok | 4,99 EUR |

II.

Poplatky

* 1. V prípade, ak nejde o Štandardnú Objednávku je Klient povinný uhradiť poplatky v nasledovnej výške:
		1. Doručenie

|  |  |
| --- | --- |
| **Poplatok** | **Štandardná výška poplatku bez DPH** |
| Poplatok za doručenie s poistením (nad 500,- €) | 7,90 EUR |
| Poplatok za doručenie s poistením (do 500,- €) | 3,50 EUR |

* + 1. Úhrada

|  |  |
| --- | --- |
| **Poplatok** | **Štandardná výška poplatku bez DPH** |
| Dobierka - do 500,-€ (Slovenská pošta) | 4,50 EUR |
| Dobierka - do 5000,-€ (kuriér) | 7,00 EUR |

* + 1. Balenie

|  |  |
| --- | --- |
| **Poplatok** | **Štandardná výška poplatku bez DPH** |
| Neštandardné balenie | 0,80 % z celkovej Hodnoty TR poukážok |

* + 1. Iné služby

|  |  |
| --- | --- |
| **Poplatok** | **Štandardná výška poplatku bez DPH** |
| Manuálne zadanie objednávky (inak ako cez objednávací systém Ticket Service) | 3,00 EUR |
| Osobitná tlač poukážok - Logo | 0,015 EUR za 1 ks |
| Osobitná tlač poukážok - Logo– minimálny poplatok | 2,00 EUR |
| Spracovanie klientom vrátených poukážok | 1,00 % z celkového súčtu Hodnôt TR poukážok vrátených Klientom |
| Spracovanie klientom vrátených poukážok– minimálny poplatok | 2,50 EUR |
| Doručenie faktúry inak ako e-mailom | 0,83 EUR |

* 1. Štandardná Objednávka zahŕňa objednanie TR poukážok prostredníctvom webovej aplikácie Ticket Service „Online Objednávka“ [/www.rychlaobjednavka.sk/](http://www.rychlaobjednavka.sk/) v štandardnej nominálnej hodnote a v štandardnom balení a zaslanie elektronickej faktúry.
	2. Výška poplatkov v zmysle tohto článku je bez DPH, ktorá bude uplatnená podľa príslušného všeobecne záväzného právneho predpisu.
	3. Ticket Service vyúčtuje Klientovi poplatok v zmysle tohto článku zálohovou faktúrou, faktúrou alebo elektronickou faktúrou vystavenej Ticket Service v zmysle článku VI. bod 3. a 4. VOP-KLIENT.

III.

Spoločné ustanovenia

1. Ustanovenia Sadzobníka TR poukážky majú prednosť pred ustanoveniami VOP-KLIENT a v prípade odlišností ustanovení VOP-KLIENT a Sadzobníka TR poukážky, sú rozhodné ustanovenia Sadzobníka TR poukážky. Ustanovenia Zmluvy majú prednosť pred ustanoveniami Sadzobníka TR poukážky a v prípade odlišností ustanovení Zmluvy a Sadzobníka TR poukážky, sú rozhodné ustanovenia Zmluvy.
2. Ticket Service je oprávnený vzhľadom na zmenu právnej úpravy, zmenu trhovej situácie, zmenu obchodnej politiky alebo na základe jeho rozhodnutia zmeniť, doplniť, zrušiť alebo nahradiť tento Sadzobník TR poukážky  za podmienok uvedených v Zmluve a VOP-KLIENT.